CELEX: 62019TN0188
Language: el
Date: 2019-04-01 00:00:00
Title: Υπόθεση T-188/19: Προσφυγή της 1ης Απριλίου 2019 — Ηνωμένο Βασίλειο κατά Επιτροπής

20.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 172/46
            
         
      Προσφυγή της 1ης Απριλίου 2019 — Ηνωμένο Βασίλειο κατά Επιτροπής
      (Υπόθεση T-188/19)
      (2019/C 172/60)
      Γλώσσα διαδικασίας: η αγγλική
      
         Διάδικοι
      
      
         Προσφεύγον: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: S. Brandon, T. Johnston και J. Scott, Barristers)
      
         Καθής: Ευρωπαϊκή Επιτροπή
      
         Αιτήματα
      
      Το προσφεύγον ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής να εκδώσει την τελική έκθεση λογιστικού ελέγχου, αριθμός αναφοράς λογιστικού ελέγχου 14 BA262-013, ως τελικό κείμενο, όπως κοινοποιήθηκε στην Κυβέρνηση του Ηνωμένου Βασιλείου με έγγραφο της 20ής Δεκεμβρίου 2018 το οποίο παρελήφθη στις 21 Ιανουαρίου 2019·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, το προσφεύγον προβάλλει δύο λόγους.
      
                  1.
               
               
                  Με τον πρώτο λόγο προβάλλεται ότι οι ελεγκτές υπέπεσαν σε πλάνη περί το δίκαιο κρίνοντας ότι απαιτούνταν δελτία χρόνου εργασίας σε ημερήσια βάση και, με τον τρόπο αυτό, παραβίασαν τις συμφωνίες επιχορηγήσεως.
               
            
                  2.
               
               
                  Με τον δεύτερο λόγο προβάλλεται ότι η τελική έκθεση λογιστικού ελέγχου προσβάλλει παρανόμως τη δικαιολογημένη εμπιστοσύνη της μετεωρολογικής υπηρεσίας ότι το εκ των υστέρων σύστημά της καταγραφής δεδομένων και ο μηνιαίος υπολογισμός της για τις έμμεσες δαπάνες πληροί τις απαιτήσεις των συμφωνιών επιχορηγήσεως.